b'\n_START_ARTICLE_\nPrehranjevalna veriga\n_START_SECTION_\nKoncept prehranjevalne verige\n_START_PARAGRAPH_\nKoncept prehranjevalne verige, gledano iz ve\xc4\x8d zornih kotov, je poenostavljen kot linearni pristop za prenos energije in snovi v ekosistemu. Koncept je predstavil britanski zoolog in ekolog Charles Elton v prvi polovici 20. stoletja. Temelji na konceptu biomase piramide Elton, ki je sestavljena iz razli\xc4\x8dnih hranilnih snovi in \xc5\xbeivih organizmov, zna\xc4\x8dilnih za dolo\xc4\x8deni ekosistem. Zaporedje organizmov, prek katerih prehaja hrana in nanjo vezana energija, imenujemo prehranjevalna veriga._NEWLINE_Tako snovi v popolnem ekosistemu, v katerem \xc5\xbeivijo rastline (proizvajalci), \xc5\xbeival(potro\xc5\xa1niki) in bakterije (razkrojevalci), kro\xc5\xbeijo. Tok energije pa je v ekosistemu enosmeren in poteka od proizvajalcev skozi potro\xc5\xa1nike. Preprosta primera linearne verige sta verigi trava - zebra - lev in alge - plankton - kit.\n_START_SECTION_\nPrimeri prehranjevalne verige\n_START_PARAGRAPH_\nPrehranjevalne verige ka\xc5\xbeejo, kako je eno \xc5\xbeivo bitje hrana drugemu. Sestavlja jo nekaj zaporednih \xc4\x8dlenov, pri \xc4\x8demer je ni\xc5\xbeji \xc4\x8dlen hrana vi\xc5\xa1jemu. Vse prehranjevalne verige se za\xc4\x8dnejo z rastlinami._NEWLINE_PRIMERI:_NEWLINE__NEWLINE_glive|gliva - veverica - orel_NEWLINE__NEWLINE_list - pol\xc5\xbe - je\xc5\xbe - podlasica_NEWLINE__NEWLINE_list - gosenica - hro\xc5\xa1\xc4\x8d - muhar - orel_NEWLINE__NEWLINE_cvet - metulj - sinica - sova_NEWLINE__NEWLINE_regrat - poljska mi\xc5\xa1 - podlasica - lisica_NEWLINE__NEWLINE_alga - rak - jegulja - tjulenj - polarni medved - eskim_NEWLINE__NEWLINE_rastline - zajec - (lisica in \xc4\x8dlovek)..._NEWLINE_Vidimo, da so prehranjevalne verige omejene ve\xc4\x8dinoma na 3-6 \xc4\x8dlenov. Prehranjevalne verige z veliko \xc4\x8dleni so zna\xc4\x8dilne med morskimi organizmi. Iz \xc4\x8dlena v \xc4\x8dlen se prena\xc5\xa1a le 10% energije, preostalih 90% se porabi za delo in dihanje.\n_START_SECTION_\nPrehranjevalna veriga in prehranjevalni spleti\n_START_PARAGRAPH_\nPrehranjevalna veriga ponazarja smer pretoka energije, ki se shranjuje in prena\xc5\xa1a od enega organizma do drugega. Ve\xc4\x8dina \xc5\xbeivali se hrani z razli\xc4\x8dnimi organizmi, tako da se prehranjevalne verige pove\xc5\xbeejo v prehranjevalne splete. V vsakem \xc5\xbeivljenjskem prostoru je veliko razli\xc4\x8dnih prehranjevalnih verig, ki se_NEWLINE_med seboj prepletajo v zapleten prehranjevalni splet. Prepletajo se zato, ker se \xc5\xbeivali prehranjujejo z razli\xc4\x8dno hrano in se pojavljajo v verigah na razli\xc4\x8dnih mestih. Na ta na\xc4\x8din so vsa \xc5\xbeiva bitja na zemlji povezana v velik nepretrgan splet.'